Απόφαση του Δικαστηρίου (τμήμα μείζονος συνθέσεως) της 5ης Νοεμβρίου 2019 – Ευρωπαϊκή Κεντρική Τράπεζα (ΕΚΤ) κατά Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (C-663/17 P), Ευρωπαϊκή Επιτροπή κατά Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA, Ευρωπαϊκής Κεντρικής Τράπεζας (ΕΚΤ) (C-665/17 P), Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA κατά Ευρωπαϊκής Κεντρικής Τράπεζας (ΕΚΤ) (C-669/17 P)

(Συνεκδικασθείσες υποθέσεις C-663/17 P, C-665/17 P και C-669/17 P) (1)

(Αίτηση αναιρέσεως - Παραδεκτό - Εκπροσώπηση διαδίκου ενώπιον του Δικαστηρίου - Εντολή προς τον δικηγόρο - Ανάκληση της εντολής από τον εκκαθαριστή της προσφεύγουσας εταιρίας - Συνέχιση της δίκης από το διοικητικό συμβούλιο της προσφεύγουσας εταιρίας - Χάρτης των Θεμελιωδών Δικαιωμάτων της Ευρωπαϊκής Ένωσης - Άρθρο 47 - Δικαίωμα πραγματικής προσφυγής - Κανονισμός (ΕΕ) 1024/2013 - Προληπτική εποπτεία πιστωτικών ιδρυμάτων - Απόφαση ανάκλησης της άδειας πιστωτικού ιδρύματος - Προσφυγή ακυρώσεως ενώπιον του Γενικού Δικαστηρίου της Ευρωπαϊκής Ένωσης - Παραδεκτό - Άμεσος επηρεασμός των μετόχων της εταιρίας της οποίας ανακλήθηκε η άδεια)

(2019/C 432/05)

Γλώσσα διαδικασίας: η αγγλική

Διάδικοι

(Υπόθεση C-663/17)

Αναιρεσείουσα: Ευρωπαϊκή Κεντρική Τράπεζα (εκπρόσωποι: Ε. Κουπεπίδου, C. Hernández Saseta, επικουρούμενες από τους B. Schneider, Rechtsanwalt, M. Petite, avocat)

Λοιποί διάδικοι στη διαδικασία: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (εκπρόσωποι: M. Kirchner, L. Feddern και O. H. Behrends, Rechtsanwälte)

Παρεμβαίνουσα υπέρ της αναιρεσείουσας: Ευρωπαϊκή Επιτροπή (εκπρόσωποι: A. Steiblytė, V. di Bucci και K. Ph. Wojcik)

(Υπόθεση C-665/17)

Αναιρεσείουσα: Ευρωπαϊκή Επιτροπή (εκπρόσωποι: A. Steiblytė, V. di Bucci και K.-Ph. Wojcik)

Λοιποί διάδικοι στη διαδικασία: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (εκπρόσωποι: M. Kirchner, L. Feddern και O. H. Behrends, Rechtsanwälte), Ευρωπαϊκή Κεντρική Τράπεζα (εκπρόσωποι: Ε. Κουπεπίδου, C. Hernández Saseta, επικουρούμενες από τους B. Schneider, Rechtsanwalt, M. Petite, avocat)

(Υπόθεση: C-669/17 P)

Αναιρεσείοντες: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (εκπρόσωποι: M. Kirchner, L. Feddern και O. H. Behrends, Rechtsanwälte)

Λοιποί διάδικοι στη διαδικασία: Ευρωπαϊκή Κεντρική Τράπεζα (εκπρόσωποι: Ε. Κουπεπίδου, C. Hernández Saseta, επικουρούμενες από τους B. Schneider, Rechtsanwalt, M. Petite, avocat)

Παρεμβαίνουσα υπέρ της Ευρωπαϊκής Κεντρικής Τράπεζας: Ευρωπαϊκή Επιτροπή (εκπρόσωποι: A. Steiblytė, V. di Bucci και K. Ph. Wojcik)

Διατακτικό

Το Δικαστήριο αποφασίζει:

1) Απορρίπτει ως απαράδεκτη την αίτηση αναιρέσεως στην υπόθεση C-669/17 P, κατά το μέρος που ασκήθηκε από τους Ivan Fursin και Igors Buimisters, καθώς και από τις C & R Invest SIA, Figon Co. Ltd, GCK Holding Netherlands BV και Rikam Holding SA.

2) Αναιρεί τη διάταξη του Γενικού Δικαστηρίου της Ευρωπαϊκής Ένωσης της 12ης Σεπτεμβρίου 2017, Fursin κ.λπ. κατά ΕΚΤ (T-247/16, μη δημοσιευθείσα, EU:T:2017:623).

3) Απορρίπτει την ένσταση απαραδέκτου της Ευρωπαϊκής Κεντρικής Τράπεζας, κατά το μέρος που αφορά την προσφυγή που άσκησε η Trasta Komercbanka AS με αίτημα την ακύρωση της απόφασης ECB/SSM/2016 – 529900WIP0INFDAWTJ81/1 WOANCA-2016-0005 της Ευρωπαϊκής Κεντρικής Τράπεζας, της 3ης Μαρτίου 2016, περί ανακλήσεως της άδειας που είχε χορηγηθεί στην Trasta Komercbanka.

4) Απορρίπτει την προσφυγή που άσκησαν οι Ivan Fursin και Igors Buimisters, καθώς και οι C & R Invest SIA, Figon Co. Ltd, GCK Holding Netherlands BV και Rikam Holding SA, με αίτημα την ακύρωση της απόφασης της Ευρωπαϊκής Κεντρικής Τράπεζας, της 3ης Μαρτίου 2016.

5) Αναπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης, προκειμένου αυτό να αποφανθεί επί της προσφυγής που άσκησε η Trasta Komercbanka AS, με αίτημα την ακύρωση της απόφασης της Ευρωπαϊκής Κεντρικής Τράπεζας, της 3ης Μαρτίου 2016.

6) Η Trasta Komercbanka AS, οι Ivan Fursin και Igors Buimisters και οι C & R Invest SIA, Figon Co. Ltd, GCK Holding Netherlands BV και Rikam Holding SA φέρουν, πέραν των δικών τους δικαστικών εξόδων, και τα δικαστικά έξοδα στα οποία υποβλήθηκαν η Ευρωπαϊκή Κεντρική Τράπεζα και η Ευρωπαϊκή Επιτροπή στο πλαίσιο των αναιρετικών διαδικασιών στις υποθέσεις C-663/17 P και C-665/17 P.

7) Η Ευρωπαϊκή Επιτροπή φέρει τα δικαστικά έξοδά της στην υπόθεση C-663/17 P.

8) Οι Ivan Fursin και Igors Buimisters και οι C & R Invest SIA, Figon Co. Ltd, GCK Holding Netherlands BV και Rikam Holding SA φέρουν, πέραν των δικαστικών εξόδων τους, και τα δικαστικά έξοδα στα οποία υποβλήθηκε η Ευρωπαϊκή Κεντρική Τράπεζα στο πλαίσιο της εκδίκασης στον πρώτο βαθμό της προσφυγής των εν λόγω μετόχων.

9) Επιφυλάσσεται ως προς τα δικαστικά έξοδα στην υπόθεση C-669/17 P.

(1) ΕΕ C 32 της 29.1.2018.

ΕΕ C 42 της 5.2.2018.